b'\n_START_ARTICLE_\nCharlotte Cooper\n_START_SECTION_\nBiografia\n_START_PARAGRAPH_\nVa n\xc3\xa9ixer el 22 de setembre de 1870 a la ciutat d\'Ealing, poblaci\xc3\xb3 que actualment forma part del denominat Gran Londres (Anglaterra). Filla petita de Henry Cooper i Teresa Georgiana Miller. Es cas\xc3\xa0 el 1901 amb el tennista Alfred Sterry, que fou president del "Lawn Tennis Association". Van tenir dos fills: Rex Simmers (1903), que fou vicepresident de l\'All England Club durant quinze anys, i Gwen Simmers (1905), que tamb\xc3\xa9 fou tennista._NEWLINE_Va morir el 10 d\'octubre de 1966, als 96 anys, a la seva resid\xc3\xa8ncia de Helensburgh, poblaci\xc3\xb3 situada al Consell d\'Argyll and Bute (Esc\xc3\xb2cia)._NEWLINE_L\'any 2013 fou inclosa en el Sal\xc3\xb3 de la Fama del Tennis Internacional.'